wannaphong/clean_thaiwikipedia huggingface dataset:
# หยาง (สตรีทไฟท์เตอร์)
หยาง  เป็นตัวละครจากเกมสตรีทไฟท์เตอร์ ปรากฏตัวครั้งแรกในสตรีทไฟท์เตอร์ III ซึ่งใช้วิชามวยเคมโปผสานวิชาหมัดแปดปรมัตถ์จากฮ่องกง ซึ่งมีทรงผมแบบเดียวกันกับโทรวา บาร์ตัน ที่เป็นตัวละครจากกันดั้มวิงความเหมือนของตัวละคร  เนื้อหาในเกมมีการระบุว่าหยางเป็นผู้ที่ชอบชอบเล่นโรลเลอร์เบลด ส่วนพี่ชายฝาแฝดของเขาที่มีชื่อว่าหยุนนั้นชอบเล่นสเก็ตบอร์ด

ผู้ให้เสียงพากย์หยางคือ โคจิ โทเบะ ในภาคนิวเจเนอเรชั่นกับภาคเซคันด์อิมแพ็ค และมาซากาสึ ซูซูกิ ในภาคเธิร์ดสไตรค์ นอกจากนี้ หยางยังได้ปรากฏตัวในซูเปอร์สตรีทไฟท์เตอร์ IV: อาเขดอิดิชันหยางในซูเปอร์สตรีทไฟท์เตอร์ IV:อาเขตอิดิชั่น 

 ประวัติตามท้องเรื่อง 
สองพี่น้องตระกูลลีเป็นญาติกับ ลี ซึ่งเป็นลุงของเขาที่หายสาบสูญไปในการแข่งขัน เวิลด์วอริเออร์ครั้งที่หนึ่ง ไม่มีใครทราบแน่ชัดถึงที่อยู่ปัจจุบันของเขา ทราบเพียงแต่ว่าลุงของพวกเขาได้ร้องขอให้เก็นได้ทำการฝึกวิชาให้แก่พวกเขา หยางได้เข้าร่วมการแข่งขันพร้อมกับหยุน ซึ่งเป็นพี่ชายฝาแฝดของเขาในรายการเวิลด์วอริเออร์ เพื่อแสดงความสามารถของเขาให้โลกได้ประจักษ์
เหตุการณ์อื่น
แม้ว่าหยางจะไม่ได้ปรากฏตัวอย่างเป็นทางการในสตรีทไฟท์เตอร์ซีโร่ 3 แต่เขากับหยางซึ่งเป็นพี่ชายฝาแฝดได้ออกค้นหานักแสดงระดับตำนานที่มีชื่อว่าเฟยหลงไปทั่วโลก ด้วยความหวังที่พวกเขาจะเป็นดาราภาพยนตร์ที่มีชื่อเสียงบ้าง แล้วเขาก็ได้มาพบกับดี เจย์ ผู้ซึ่งมีความเป็นไปได้ที่จะชี้นำเบาะแสสู่เฟยหลง โดยหยุนได้ทำการต่อสู้กับดีเจย์และได้รับชัยชนะ หยุนได้ทราบถึงข่าวลือเกี่ยวกับเฟยหลงว่าทำงานให้กับชาโดลู แต่ดีเจย์ได้ยืนยันว่าข่าวลือดังกล่าวเป็นเท็จ และยังบอกด้วยว่าเฟยหลงไม่ได้เป็นคนเลว จากการช่วยเหลือของดีเจย์ทำให้พวกเขาได้พบกับเฟยหลงแล้วพวกเขาก็ได้ต่อสู้กันเพื่อล้วงเอาความจริงออกมา ภายหลังจากที่สองพี่น้องตระกูลลีได้รับชัยชนะแล้ว เฟยหลงได้บอกแก่หยุนและหยางว่าเขาเพียงแค่ลักลอบเข้าไปสืบเบาะแสของผู้นำขององค์การที่มีชื่อว่าเวก้า สองพี่น้องตระกูลลีจึงตัดสินใจที่จะช่วยเหลือเฟยหลงปกป้องโลกไม่ให้ตกอยู่ใต้อำนาจของชาโดลู แต่น่าเสียดายที่ทั้งพี่น้องตระกูลลีรวมถึงเฟยหลงถุกจับกุมตัวโดยชาโดลู แต่ถึงกระนั้นพวกเขาก็สามารถหลบหนีออกมาได้ และเริ่มปฏิบัติหน้าที่ของพวกเขาในทันที เฟยหลงให้หยุนจัดการในส่วนที่เกี่ยวข้องกับกลุ่มหญิงสาวที่ถูกล้างสมองที่เรียกกันว่าดอลล์ในสังกัดชาโดลู เมื่อเขาพบกับเวก้ากำลังเหยียบย่ำหยุนกับเฟยหลงใต้ฝ่าเท้า เวก้าได้ยื่นข้อเสนอให้เขาเข้าร่วมองค์การชาโดลู แต่พวกเขาก็ปฏิเสธ พร้อมกับเข้าต่อสู้กันอย่างดุเดือด และด้วยความช่วยเหลือของเฟยหลง จึงได้ทำให้พวกเขาได้รับชัยชนะในที่สุด เฟยหลงกล่าวขอบคุณพวกเขา และสองพี่น้องตระกูลลีก็กลับมาปรากฏตัวอีกครั้งในฐานะของนักแสดงภาพยนตร์ของตนเองที่มีชื่อว่า สตรีทคิง 2: สามมังกรอหังการ์ ซึ่งสมกับความปรารถนาของพวกเขาในที่สุด
ซูเปอร์สตรีทไฟท์เตอร์ IV
หยางได้รับการยืนยันแล้วว่าจะมาปรากฏตัวในซูเปอร์สตรีทไฟท์เตอร์ IV: อาเขดอิดิชัน รวมทั้งในระบบออนไลน์ ซึ่งมีรูปแบบการโจมตีที่พลิกแพลงและต่อเนื่องดังเช่นทุกภาคที่ผ่านมา
# อัลบาโร อาร์เบโลอา
อัลบาโร อาร์เบโลอา โกกา (เกิด 17 มกราคม ค.ศ. 1983) เป็นอดีตนักฟุตบอลชาวสเปน

 รางวัลเกียรติยศ 
 เรอัลมาดริด 
 ยูฟ่าซูเปอร์คัพ: 2014
# เจมส์ เทียน
เจมส์ เทียน  หรือ เถียน จุ้น  เกิดวันที่ 28 พฤษภาคม ค.ศ. 1942 ซึ่งมาจากมณฑลกวางตุ้ง ประเทศจีน เขาปรากฏในภาพยนตร์เกือบ 70 เรื่อง โดยเป็นภาพยนตร์แอ็คชั่นฮ่องกงเป็นส่วนใหญ่ รวมทั้งรับบทในภาพยนตร์ศิลปะการต่อสู้ป้องกันตัวร่วมกับดาราอย่างบรูซ ลี, เฉินหลง และหง จินเป่า บ่อยครั้งที่เขาเล่นเป็นดาวร้ายหรือรับบทสมทบ แล้วเขาก็ได้ถอนตัวออกจากวงการภาพยนตร์ฮ่องกงในปี ค.ศ. 2000

 ประวัติ 
เจมส์ เทียน เกิดที่เฉาอัน ในมณฑลกวางตุ้ง เขาและครอบครัวชาวอังกฤษเชื้อสายจีนของเขาได้ย้ายถิ่นฐานมาสู่ฮ่องกงในปี ค.ศ. 1958 แล้วเขาก็ได้เป็นนักเรียนที่ ฟูเช็งโอเปราสคูล ในไต้หวัน เช่นเดียวกันกับนักแสดงอย่างแองเจลา เมา และฟิลิปส์ กวอก

อาชีพการแสดงของเขาเริ่มในปลายยุค 1960 เมื่อเขาได้ร่วมงานกับสตูดิโอชอว์บราเธอร์ ในค.ศ. 1969 เขาได้รับบทสำคัญครั้งแรกในภาพยนตร์เรื่อง จ้าวยุทธจักร (Raw Courage) ซึ่งกำกับโดยหลอเว่ย ภายหลังจากการปรากฏตัวในภาพยนตร์ของชอว์บราเธอร์เป็นจำนวนมากแล้ว เขาก็ย้ายมาอยู่สังกัดโกลเด้นฮาร์เวสท์ และได้รับแสดงในบทของลูกพี่ลูกน้องของเฉาอันที่ บรูซ ลี แสดงในภาพยนตร์เรื่องไอ้หนุ่มซินตึ๊งในค.ศ. 1971 ตามมาด้วยการรับบทในภาพยนตร์ลำดับต่อไปของบรูซ ลี ซึ่งก็คือไอ้หนุ่มซินตึ๊ง ล้างแค้น และมีความตั้งใจที่จะเป็นดาราสมทบในภาพยนตร์ชุดไอ้หนุ่มซินตึ๊ง เกมมังกรด้วยเช่นกันBRUCE LEE in G.O.D  แต่บทบาทของเขาในภาพยนตร์ดังกล่าวก็ลดลงเนื่องด้วยการเสียชีวิตของบรูซ ลี ในค.ศ. 1973

ในค.ศ. 1976 เขาก็ได้เริ่มงานกับจอห์น วู ในภาพยนตร์เรื่อง หนุ่มแต้จิ๋วถล่มยุทธจักร (Hand of Death) ภาพยนตร์ยังได้เกื้อหนุนความโดดเด่นช่วงแรกให้กับสามนักแสดงดังอย่าง หง จินเป่า, เฉินหลง และหยวนเปียว หนึ่งปีต่อมา เขายังได้ปรากฏตัวในผลงานกำกับแรกของหงจินเป่าเรื่องซานเต๋อนักพรตตีนเหล็ก (The Iron-Fisted Monk) จากนั้น เขายังได้รับบทแสดงร่วมกับสามดาราดังกล่าวในภาพยนตร์โกลเด้นฮาร์เวสท์อีกหลายเรื่อง ซึ่งบ่อยครั้งมักจะเล่นเป็นอันธพาลหรือตัวร้าย เขามีบทบาทร่วมกับเฉินหลงในภาพยนตร์เรื่องไอ้หนุ่มพันมือ 2 (Spiritual Kung Fu) ในค.ศ. 1978, ไอ้หนุ่มหมัดฮา (The Fearless Hyena) กับเฉินหลง สู้ตาย (Dragon Fist) ในค.ศ. 1979 รวมทั้งแสดงร่วมกับหยวนเปียวในภาพยนตร์เรื่องไอ้หนุ่มเหลือขอ (The Prodigal Son) ในค.ศ. 1982, บ้าเบรคหลุด (Rosa) กับกล้าแล้วต้องบ้า (Righting Wrongs) ในค.ศ. 1986 และเขาได้ปรากฏตัวในภาพยนตร์ที่หงจินเป่า นำแสดงอย่างเช่น หินกินเหล็ก (Millionaire's Express) กับหน่วยปฏิบัติการสายฟ้าแลบ (Eastern Condors) ในปีค.ศ. 1986 และฟัดใหญ่คนโคตรเซียน (The Gambling Ghost) ในค.ศ. 1991 เทียนยังมีบทบาทในภาพยนตร์ที่ดาราทั้งสามแสดงในภาพยนตร์เรื่องเดียวกันอย่างเฉินหลง มือปราบจมูกหิน (Winners and Sinners) ในค.ศ. 1983, 7 เพชฌฆาตสัญชาติฮ้อ (My Lucky Stars) ในค.ศ. 1985 และมังกรหนวดทอง (Dragons Forever) ในค.ศ. 1988

ในช่วงปลายอาชีพการแสดงของเขา เทียนได้ปรากฏตัวในภาพยนตร์ที่หลิวเต๋อหัวนำแสดงเรื่อง ตำรวจตัดตำรวจ (Lee Rock) กับตำรวจตัดตำรวจ 2 (Lee Rock 2) ในค.ศ. 1991 และเขาได้รับบทบาทการแสดงในภาพยนตร์เรื่อง How to Meet the Lucky Stars ในค.ศ. 1996 ซึ่งเป็นภาคสุดท้ายของซีรีส์ Lucky Stars ก่อนที่เขาจะอำลาวงการในเวลาต่อมา อย่างไรก็ตาม เขาก็ได้ปรากฏตัวอีกครั้งของการสัมภาษณ์ในภาพยนตร์ชุด Bruce Lee in G.O.D. ในปีค.ศ. 2000
# กรณีพิพาทชื่อทะเลญี่ปุ่น
กรณีพิพาทชื่อทะเลญี่ปุ่น ได้เกิดกรณีพิพาทเกี่ยวกับชื่อสากลสำหรับแหล่งน้ำซึ่งมีอาณาเขตอยู่ระหว่างประเทศญี่ปุ่น, เกาหลีเหนือ, เกาหลีใต้ และรัสเซีย โดยในปี พ.ศ. 2535 เกาหลีเหนือและเกาหลีใต้ได้โต้แย้งชื่อทะเลญี่ปุ่นเป็นครั้งแรกในการประชุมสหประชาชาติว่าด้วยการกำหนดชื่อทางภูมิศาสตร์ครั้งที่หก รัฐบาลญี่ปุ่นสนับสนุนเฉพาะการใช้ชื่อ "ทะเลญี่ปุ่น" (อักษรจีน: 日本海) ในขณะที่เกาหลีใต้สนับสนุนชื่อ "ทะเลตะวันออก"  และเกาหลีเหนือสนับสนุนชื่อ "ทะเลเกาหลีตะวันออก" . ในปัจจุบัน แผนที่และเอกสารระหว่างประเทศส่วนใหญ่ใช้ชื่อ Sea of Japan (หรือคำแปลที่เทียบเท่ากัน) เพียงอย่างเดียว หรือชื่อที่รวมทั้ง Sea of Japan และ East Sea ซึ่งคำว่าทะเลตะวันออกมักอยู่ในวงเล็บ หรือทำเครื่องหมายเป็นชื่อรอง ในปี พ.ศ. 2555 องค์การอุทกศาสตร์สากล ซึ่งเป็นหน่วยงานที่กำกับดูแลการตั้งชื่อแหล่งน้ำทั่วโลก  ตัดสินใจว่ายังไม่สามารถแก้ไขสิ่งพิมพ์ S-23 – Limits of Oceans and Seas ฉบับปี พ.ศ. 2496 (ซึ่งระบุเพียงชื่อเดียวคือ "ทะเลญี่ปุ่น") เพื่อเพิ่มชื่อ "ทะเลตะวันออก" ร่วมกับ "ทะเลญี่ปุ่น" ได้"IHO rejects Japan's proposal to rule out East Sea name" , Yonhap News Agency, 26 เมษายน 2012. สืบค้นเมื่อ 26 กรกฎาคม 2013.Kyodo News, "Sea of Japan name dispute rolls on ", Japan Times, 3 พฤษภาคม 2012, p. 3; Kyodo News, "IHO nixes 'East Sea' name bid", Japan Times, 28 เมษายน 2012, p. 2; Rabiroff, Jon, and Yoo Kyong Chang, "Agency rejects South Korea's request to rename Sea of Japan ", Stars and Stripes, 28 เมษายน 2012, p. 5."IHO Puts Off East Sea Decision Until 2017" , The Chosun Ilbo, 26 เมษายน 2012, สืบค้นเมื่อ 26 กรกฎาคม 2013.

 สมุดภาพ
# ทฤษฎีการพยาบาล
ทฤษฎีการพยาบาล  เป็นคำที่สื่อถึงความรู้ด้านการพยาบาลที่ใช้สำหรับการฝึกฝนวิชาการพยาบาล โดยการศึกษาวิชาชีพของเหล่าพยาบาลจะเป็นเรียนวิชาที่เชื่อมโยงต่อกันซึ่งมีการประยุกต์ในการจัดการฝึกฝน ความรู้เหล่านี้อาจจะได้มาจากการศึกษาจากประสบการณ์จริง, จากแหล่งข้อมูลทางการอย่างเช่น จากการวิจัยการพยาบาล หรือจากแหล่งข้อมูลอื่นที่ไม่ใช่การพยาบาล เป็นการยากที่กล่าวถึงทฤษฎีการพยาบาลได้อย่างถูกประเด็นทั้งหมด การพยาบาลอาจเป็นได้หลายความหมายสำหรับแต่ละบุคคล หลายมหาวิทยาลัยมีความเห็นพ้องต้องกันว่าวิชาการพยาบาลเป็นวิทยาศาสตร์ที่เกี่ยวข้องกับผู้คน, สิ่งแวดล้อม และกระบวนการเผาผลาญ โดยอยู่ในวิสัยทัศน์วิชาที่เกี่ยวข้องกับการดูแลสุขภาพ ประเด็นที่น่าสนใจคือ 90 เปอร์เซ็นต์ของทฤษฎีการพยาบาลนี้ ได้เริ่มมีขึ้นในช่วงยี่สิบปีที่ผ่านมานี้ โรงเรียนหลายแห่งสนับสนุนนักเรียนให้เรียนรู้ถึงหลักปรัชญาของการพยาบาลที่มีอยู่ในหลักสูตร ซึ่งบางคนอาจโต้แย้งว่า ทฤษฎีที่มีอยู่มากมายนี้อาจเป็นอันตรายต่อภาคปฏิบัติ และอาจเป็นการทำลายวิสัยทัศน์โดยทั่วไป บุคคลอื่นยังได้กล่าวว่าศาสตร์นี้จัดอยู่ในช่วงแรกเริ่ม และต้องใช้ระยะเวลาอย่างพอเพียงในการเข้าถึงสำหรับความต้องการนำกลยุทธ์ที่ได้รับการรับรองมาใช้จริง

รูปแบบของการพยาบาล เป็นแบบอุดมคติของการพยาบาลในด้านทฤษฎีและแนวคิด ใช้ในการประเมินผล, วางแผน และดำเนินการดูแลผู้ป่วยสำหรับเหล่าพยาบาล นอกจากนี้ ยังช่วยพยาบาลในการดูแลให้เป็นไปอย่างสม่ำเสมอและราบรื่น

 แนวคิดเกี่ยวกับทฤษฎีการพยาบาลต่างๆ 
ตัวอย่างแนวคิดทฤษฎีการพยาบาลรูปแบบต่างๆ มีดังต่อไปนี้:ระบบสารสนเทศผ่านเว็บ ด้านการพยาบาลสูติศาสตร์  
 ทฤษฎีการพยาบาลของนิวแมน
 ทฤษฎีการพยาบาลของรอย
 ทฤษฎีการพยาบาลของโอเร็ม
# พลรักษ์ รักษาพล
พลรักษ์ รักษาพล เป็นคณะทำงานรัฐมนตรีว่าการกระทรวงยุติธรรม อดีตคณะกรรมการยุทธศาสตร์การเลือกตั้งพรรคประชาชาติ อดีตผู้อำนวยการฝ่ายสื่อสังคมออนไลน์ Social Media สถานีโทรทัศน์ผ่านดาวเทียม TV24 สถานีประชาชน อดีตผู้ดำเนินรายการและโปรดิวเซอร์ รายการนปช.ทอล์ค สถานีโทรทัศน์ผ่านดาวเทียมสถานีประชาชน พีเพิ้ลชาแนล และ รายการ มองไทยมองเทศ สถานีโทรทัศน์ผ่านดาวเทียมเอ็มวี บางกอกทูเดย์ MV Bangkok Today และอดีตกองบรรณาธิการหนังสือพิมพ์ไทยเรดนิวส์ ทั้งนี้ พลรักษ์ มีบทบาทสำคัญทางการเมืองในฐานะสื่อของมวลชนคนเสื้อแดง และทีมสื่อ Social Media ที่เป็นกระบอกเสียงพรรคเพื่อไทย นับตั้งแต่หลังการรัฐประหารในปี 2549

ประวัติ 
พลรักษ์ รักษาพล เกิดเมื่อวันที่ 26 เมษายน พ.ศ. 2523 เป็นชาวกรุงเทพมหานคร จบการศึกษามัธยมศึกษาตอนปลายจากโรงเรียนมัธยมวัดมกุฏกษัตริย์ ปริญญาตรีการศึกษาบัณฑิตมหาวิทยาลัยศรีนครินทรวิโรฒ วิชาเอกเทคโนโลยีสื่อสารการศึกษา คณะศึกษาศาสตร์ วิชาโทศิลปะการแสดงคณะศิลปกรรมศาสตร์ มหาวิทยาลัยศรีนครินทรวิโรฒ หลังสำเร็จการศึกษา ได้เริ่มต้นทำงานในบริษัทเอกชนที่กรุงเทพฯ ทำหน้าที่ตัดต่อละครโทรทัศน์ออกอากาศทางสถานีโทรทัศน์ไทยทีวีสีช่อง 3 ก่อนจะกลับเข้าทำงานในมหาวิทยาลัยศรีนครินทรวิโรฒอีกครั้งในตำแหน่งวิเทศสัมพันธ์และประชาสัมพันธ์ คณะศิลปกรรมศาสตร์ ในยุคที่มี ศาสตราจารย์ ดร.วิรุณ ตั้งเจริญ เป็นคณบดีก่อนจะก้าวสู่ตำแหน่งอธิการบดีของมหาวิทยาลัยในปีถัดมา 

การทำงานด้านการเมือง
 2566-2568 - คณะทำงานรัฐมนตรีว่าการกระทรวงยุติธรรม กระทรวงยุติธรรม
 2564-2566 - คณะกรรมการยุทธศาสตร์การเลือกตั้ง พรรคประชาชาติ 
 2562-2564 - คณะกรรมการกิจการพิเศษ พรรคเพื่อไทย

การทำงานด้านสื่อสารมวลชน
 2557-2564 - ผู้อำนวยการฝ่ายสื่อสารสังคม สถานีโทรทัศน์ผ่านดาวเทียม TV24
 2553-2554 -  โปรดิวเซอร์รายการ ไทยทูเดย์ สถานีโทรทัศน์ผ่านดาวเทียม MV iNews (ย้ายการออกอากาศมาจาก MV5)
 2552-2554 -  ผู้ดำเนินรายการ มองไทย-มองเทศ สถานีโทรทัศน์ผ่านดาวเทียม MV Bangkok Today ดำเนินรายการร่วมกับ ดร.วิบูลย์ แช่มชื่น และ สว.เรืองไกร ลีกิจวัฒนะ (ย้ายการออกอากาศมาจากสถานีประชาชน พีเพิ้ลชาแนล)  
 มิถุนายน 2552 - มีนาคม 2553 - ผู้ดำเนินรายการ นปช.ทอล์ค สถานีประชาชน พีเพิ้ลชาแนล (ตั้งแต่เปิดสถานี ถึงสถานียุติการออกอากาศ)
 2551-2553 - กองบรรณาธิการ หนังสือพิมพ์ไทยเรดนิวส์

การทำงานด้านวิชาการ
 2547-2548 - อาจารย์พิเศษคณะนิเทศศาสตร์ มหาวิทยาลัยราชภัฏสวนสุนันทา
 2546-2548 - อาจารย์พิเศษคณะวิทยาการจัดการ มหาวิทยาลัยราชภัฏจันทรเกษม 
 2546-2548 - นักวิชาการโสตทัศนศึกษา คณะครุศาสตร์ มหาวิทยาลัยราชภัฏจันทรเกษม
 2546-2547 - วิเทศสัมพันธ์และประชาสัมพันธ์ คณะศิลปกรรมศาสตร์ มหาวิทยาลัยศรีนครินทรวิโรฒ

 การทำงานด้านสื่อภาคประชาชน 
 หนึ่งในสมาชิกผู้ก่อตั้ง ThailandMirror
 เป็นนักข่าว iReport ของสำนักข่าว CNN
 เป็น เจ้าของ Youtube Channel : Palrak Online ที่มีผู้ชม ชมคลิปการเมืองรวมกันสูงกว่า 9.2 ล้านครั้ง/ปี (ปัจจุบัน ถูกระงับการให้บริการไปแล้ว)
# สงครามเกียรติยศ มิตรภาพเหนือพรมแดน
สงครามเกียรติยศ มิตรภาพเหนือพรมแดน ชื่อภาษาไทยของภาพยนตร์เกาหลีเรื่อง Joint Security Area (ตัวย่อ: JSA, ฮันกึล: 공동경비구역JSA, ฮันจา: 共同警備區域JSA, ระบบกระทรวงวัฒนธรรมเกาหลี 2000: Gongdong Gyeongbi Guyeok JSA, ระบบแมกคูน-ไรซ์ชาวเออร์: Kongdong Kyŏngbi Kuyŏk JSA) นำแสดงโดย ลี ยองเอ, ซอง กังโฮ, ชิน ฮาคุน กำกับการแสดงโดย ปาร์ค ชาน-วุค

เรื่องย่อ
ในเขตพรมแดนระหว่างเกาหลีเหนือและเกาหลีใต้ที่เรียกว่า DMZ หรือ JSA มีการพบศพทหารเกาหลีเหนือ 2 นายเสียชีวิต และเพื่อสอบสวนหาข้อเท็จจริง ทางการของทั้ง 2 ประเทศได้ส่ง พันตรีหญิง โซฟี อี.จีน (ลี ยองเอ) นายทหารหญิงลูกครึ่งเกาหลี-สวิสเซอร์แลนด์ มาสอบสวน โดยเน้นย้ำว่าต้องให้เป็นกลางอย่างแท้จริง แต่ทั้ง 2 ประเทศให้ข้อมูลพาดพิงกัน เมื่อเธอสืบจนพบความจริงบางอย่าง ซึ่งทำให้นายทหารที่เกี่ยวข้องต้องฆ่าตัวตาย และเมื่อยิ่งสืบสาวราวเรื่องเท่าไหร่ ก็พบเรื่องความราวมิตรภาพของคนจาก 2 สัญชาติที่ลึก ๆ แล้วเขาก็คือพี่น้องร่วมชาติกันมาก่อน

เบื้องหลังและความสำเร็จ
Joint Security Area เป็นภาพยนตร์แอ๊คชั่นสัญชาติเกาหลี ที่ออกฉายในปี ค.ศ. 2000 ที่ว่าด้วยประเด็นเรื่องการรวมชาติของเกาหลีเหนือและเกาหลีใต้ ที่เป็นประเด็นที่ถูกพูดถึงและอ่อนไหวอย่างมากในปัจจุบัน 

เมื่อภาพยนตร์ออกฉายได้รับความสำเร็จอย่างดียิ่ง ทั้งรายได้และคำวิจารณ์ โดยสามารถทำรายได้ได้เป็นอันดับหนึ่งของประเทศ โดยสามารถทำได้เหนือกว่า Shiri ซึ่งเป็นภาพยนตร์แอ๊คชั่นเช่นกันเมื่อปี ค.ศ. 1999 และได้รับรางวัลต่าง ๆ มากมาย เช่น ภาพยนตร์ยอดเยี่ยม Blue Dragon Film Awards 2000, ภาพยนตร์ยอดเยี่ยม Grand Bell Awards 2001 และได้รับการเสนอชื่อชิงรางวัลภาพยนตร์ยอดเยี่ยมในเทศกาลภาพยนตร์เบอร์ลิน ในปี ค.ศ. 2001 อีกด้วย

ได้รับการวิจารณ์ว่า ตอนท้ายเรื่องจบลงอย่างหักมุม แต่เป็นการหักมุมที่สะเทือนอารมณ์ เรียกน้ำตา โดยที่ภาพยนตร์ใช้วิธีการเล่าเรื่องในแบบค่อย ๆ เปิดเผยประเด็นปมสำคัญของเรื่องได้ดีมาก ๆ รวมทั้งยังสอดแทรกเรื่องความเป็นพี่น้องร่วมชาติระหว่างชาวเกาหลีเหนือและชาวเกาหลีใต้ได้อย่างน่าสนใจมิตรภาพเหนือพรมแดน ที่JSA

ในเว็บไซต์ IMDb ได้ให้คะแนนภาพยนตร์เรื่องนี้ไป 7.8 ดาวข้อมูลจากIMDb ซึ่งนับว่ามากกว่า Shiri เสียอีก (Shiri ได้ไป 6.6 ดาว)Shiri จากIMDb

สำหรับในประเทศไทย ภาพยนตร์เรื่องนี้ไม่ได้เข้าฉายในโรงภาพยนตร์ทั่วไป แต่มีการออกจำหน่ายเป็นวีซีดีและดีวีดีแทน

ดูเพิ่ม
Shiri
# วันรวี รุ่งแสง
วันรวี รุ่งแสง เป็นนามปากกาของกวีและนักเขียนที่มีผลงานมากมาย  วันรวี  รุ่งแสง เกิดเมื่อวันที่ 26 มิถุนายน 2505 ที่ อ.ประจันตคาม จ.ปราจีนบุรี เริ่มเป็นที่รู้จักเมื่อเขียนบทกวีและเรื่องสั้นในนิตยสารสตรีสาร จนได้รางวัลวรรณกรรมสาวหนุ่มของสตรีสารและสมาคมภาษาและหนังสือ   เรียนจบปริญญาตรีที่คณะอักษรศาสตร์ มหาวิทยาลัยศิลปากร เมื่อปี 2526 และจบปริญญาโทที่คณะศิลปศาสตร์ มหาวิทยาลัยธรรมศาสตร์ เมื่อปี 2532 เขียนบทกวีมากว่า 30 ปี  มีผลงานต่อเนื่องในหนังสือมติชนสุดสัปดาห์ ปัจจุบันเป็นนักเขียนอิสระ 

 รางวัล 

 ปี 2526 บทกวี "พรุ่งนี้" และ "รุ้งเลือนเงา" ได้รับรางวัลวรรณกรรมสาวหนุ่มจากสตรีสารร่วมกับสมาคมภาษาและหนังสือแห่งประเทศไทย
 ปี 2533 บทกวี "เขียนโลก" ได้รับคัดเลือกให้เป็นบทกวีดีเด่นประจำปี 2533 โดยคณะกรรมการเลือกสรรบทกวีเพื่อการยกย่อง สมาคมภาษาและหนังสือแห่งประเทศไทย
 ปี 2533 บทกวี "เขียนโลก" ได้รับรางวัล ลมหายใจกวี ประจำปี 2533
 ปี 2538 บทกวี "อาคันตุกะ" ได้รับรางวัลจากคณะกรรมการเลือกสรรบทกวีเพื่อการยกย่อง สมาคมภาษาและหนังสือแห่งประเทศไทย
 ปี 2539 บทกวี "เธอ-ฉัน,เรา-,กับเงาอดีต" ได้รับการคัดเลือกขากคณะกรรมการรางวัล "ปราศ ราหุล" ให้เป็นบทกวียอดเยี่ยมประจำปี 2539
 ปี 2541 หนังสือรวมบทกวีชุด "เรือใบไม้" ได้รับรางวัลชมเชยจากคณะกรรมการพัฒนาหนังสือแห่งชาติ และได้รับการคัดเลือกให้เป็นหนังสือดีสำหรับเยาวชน โดยโครงการคัดสรรหนังสือสำหรับเด็กและเยาวชน  สมาพันธ์องค์กรเพื่อการพัฒนาหนังสือและการอ่าน  และหนังสือนี้ได้เข้ารอบสุดท้าย 1 ใน 10 เล่มในการประกวดวรรณกรรมสร้างสรรค์แห่งอาเซียน
 ปี 2543 หนังสือรวมบทกวีชุด "นาฏลีลาดอกไม้" ได้รับรางวัลดีเด่น จากคณะกรรมการพัฒนาหนังสือแห่งชาติ
 ปี 2547 หนังสือรวมบทกวีชุด "ทางแยกที่แตกต่าง" ได้รับรางวัลชมเชยจากคณะกรรมการพัฒนาหนังสือแห่งชาติ

ผลงานรวมเล่ม 

 ปี 2535 บทกวีชุด เขียนโลก
 ปี 2540 บทกวีชุด เรือใบไม้
 ปี 2543 บทกวีชุด นาฏลีลาดอกไม้
 ปี 2546 บทกวีชุด ทางแยกที่แตกต่าง
 ปี 2550 บทกวีชุด แผ่นดินดอกไม้
 ปี 2550 รวมเรื่องสั้นชุด ผ่านไปกับสายลม
 ปี 2550 บทกวีสองภาษาชุด ทำไงได้ก็ใจมันรักเธอ
 ปี 2551 สารคดีท่องเที่ยว อินเดีย เนปาลสีสันแห่งชีวิต
 ปี 2551 จิตวิทยาความรัก รักแท้หรือแค่คิดว่ารัก
 ปี 2551 สารคดีท่องเที่ยว อิหร่านในรอยจำ
 ปี 2552 ศาสตร์แห่งความสุข
 ปี 2552 เรื่องของผัวเมีย ความลับที่ไม่มีใครกล้าล้วง
 ปี 2553 เรื่องดีๆ ของความรัก
 ปี 2553 สารคดี เดินทางไกลกับไทอาหม
 ปี 2553 สารคดี เวียดนามกลางพายุฝน
 ปี 2553 เรื่องดีๆ ของชีวิต
 อ้างอิง 
 ประวัติ วันรวี รุ่งแสง ในหนังสือนาฏลีลาดอกไม้. ไว้ลาย: กรุงเทพฯ, 2543
 ประวัติ วันรวี รุ่งแสง ในหนังสือ ศาสตร์แห่งความสุข.ไว้ลาย : กรุงเทพฯ, 2552
# อุบัติเหตุเหมืองในโกเปียโป พ.ศ. 2553
thumb
อุบัติเหตุเหมืองในโกเปียโป พ.ศ. 2553 เป็นอุบัติเหตุที่เกิดขึ้นเมื่อวันที่ 5 สิงหาคม พ.ศ. 2553 ในเหมืองทองและทองแดง ชื่อว่าซานโฮเซ  ใกล้กับเมืองโกเปียโป ประเทศชิลี  เหมืองดังกล่าวเกิดถล่ม ทำให้ชาย 33 คนติดอยู่ในเหมืองใต้ดินด้านล่าง คนงานเหมืองต้องใช้ชีวิตอยู่ข้างใต้นาน 69 วัน

เหมืองซานโฮเซ อยู่ทางเหนือของเมืองโกเปียโปราว 45 กิโลเมตร ทางตอนเหนือของประเทศชิลี คนงานเหมืองติดอยู่ลึกลงไป 700 เมตร และห่างจากทางเข้าหลักที่คดเคี้ยวราว 5 กิโลเมตร จากทางเข้าเหมือง ประวัติของเหมืองนี้ที่ไม่มั่นคง ซึ่งเคยมีอุบัติเหตุมาก่อนหน้านี้หลายครั้ง รวมถึงมีผู้เสียชีวิต 1 คน ก่อนหน้านี้ 

การช่วยเหลือชีวิตคนงานเหมืองคนแรกเมื่อวันอังคารที่ 12 ตุลาคม พ.ศ. 2553 เวลา 23:55 น. ตามเวลาท้องถิ่น ผู้ขึ้นมาคนแรกคือ โฟลเรนซิโอ อาบาโลส  ด้วยการใช้แคปซูล ถึงบนพื้นดินในเวลา 16 นาทีต่อมาเมื่อวันที่ 13 ตุลาคม พ.ศ. 2553 เวลา 00:11 ตามเวลาท้องถิ่น จนช่วยเหลือชีวิตคนงานเหมืองทั้ง 33 คน ครบเมื่อวันที่ 13 ตุลาคม พ.ศ. 2553 เวลา 21:55 น. ตามเวลาท้องถิ่น มีหนึ่งคนที่ปอดบวม ส่วนคนอื่นมีติดเชื้อเกี่ยวกับฟันและมีปัญหาเกี่ยวกับกระจกตาChile Mine Rescue Live BBC News, 13 October 2010 

ในการช่วยเหลือคนงานเหมืองนี้มีวิศวกรชาวไทยสองคนร่วมปฏิบัติภารกิจด้วย คือวชิรพงษ์ นาสารีย์ และสมพงษ์ พงกันยา
# ซีซันออฟเลิฟ
ซีซันออฟเลิฟ  เป็นซิงเกิลที่ 26 ของไม คุรากิ ออกจำหน่ายวันที่ 14 กุมภาพันธ์ พ.ศ. 2550 
ข้อมูลเพลง
ซีซันออฟเลิฟ เป็นซิงเกิลลำดับที่ 26 ของไม คุรากิ ออกจำหน่ายวันที่ 14 กุมภาพันธ์ พ.ศ. 2550  เป็นซิงเกิลสุดท้ายที่ออกจำหน่ายโดยค่ายกิซ่า สตูดิโอ และเป็นซิงเกิลที่ได้รับเลือกให้เป็นเพลงแห่งความรักปี 2007 ร่วมกับซิงเกิลชิโรอิยูคิ ในรายการพิค อัพ /มีรหัสซีดี คือ GZCA - 7087 ใน PV มีการใช้ภาษามือในช่วง 2:00 - 2:18  

ซิงเกิลนี้เปิดตัวที่อันดับ 6 บนโอริคอนซาร์ดเปิดตัวที่ยอดขาย 20,340 ชุด  อยู่ในซาร์ด 6 สัปดาห์ ยอดขายรวม 30,597 ชุด

รายชื่อเพลง
 ซีซันออฟเลิฟ (SEASON OF LOVE) (4:45)
 คำร้องโดยไม คุรากิ ทำนองโดยไอกะ โอโนะ เรียบเรียงโดย Cybersound
 ซีซันออฟเลิฟ-ลาติน เลิฟเวอร์ รีมิกซ์- (Season Of Love-Latin Lover Remix-) (5:20)
 ชิโรอิยูคิ -Orgel Version-  (5:27)
 เรียบเรียงโดย ไดสุเกะ อิเคดะ
 ซีซันออฟเลิฟ -Instrumental; ฉบับดนตรี-

การนำไปใช้
 ละคร ชินเกียวโตเมคิวอันไน ซีซั่น 9 (#1)
 อัลบั้ม วันไลฟ์ (ONE LIFE) (#1)
# เมตตาธรรม
เมตตาธรรม เป็นเพลงไทยเพื่อการกุศลที่เริ่มขึ้นในปี พ.ศ. 2528 แต่งคำร้องและทำนองโดย ชลธี ธารทอง เรียบเรียงเสียงประสานโดย ประยงค์ ชื่นเย็น โดยรวบรวมศิลปินนักร้องจากทุกค่ายทุกแนวเพลงกว่าร้อยชีวิตมาร่วมกันร้องเพลง เพื่อหารายได้สมทบ "กองทุนเพื่อเด็กไทย" โดยเป็นการทำงานร่วมกันระหว่าง สมาคมดนตรีแห่งประเทศไทย สมาคมนักแต่งเพลงแห่งประเทศไทย และ สมาคมพ่อค้าเทป-แผ่นเสียงไทย 

ที่มาของเพลง
เพลง เมตตาธรรม เกิดขึ้นมาสอดรับกับกระแสศิลปินจากโลกตะวันตกที่มีเพลง "We Are The World" : U.S.A. for Africa จนทำให้ศิลปินนักร้องทั่วโลกมีความตื่นตัวในการทำกิจกรรมช่วยเหลือสังคมเมตตาธรรมค้ำจุนโลกา oknation.net  แม้กระทั่งประเทศไทยเองก็ยังประสบปัญหาความอดอยากของชาวบ้านในถิ่นทุรกันดาร โดยทางสมาคมนักดนตรีแห่งประเทศไทย มีความเห็นชอบให้ครูชลธีเป็นผู้แต่งเพลง ครูชลธีจึงใช้เวลาเป็นเดือนในการเก็บข้อมูลและแรงบันดาลใจจากทั่วประเทศ เพื่อนำมาแต่งเป็นบทเพลง และทำการบันทึกเสียงในที่สุด โดยได้รับความร่วมมือจากศิลปิน นักร้อง นักดนตรี และนักเรียบเรียงเสียงประสานชื่อดังหลายท่านมาร่วมประสานงาน จนเป็นผลงานเพลงแห่งประวัติศาสตร์และความสามัคคีของเหล่าศิลปินไทย สกู๊ป โดย ดีดีที,"Let the Music Heal the World", นิตยสาร ดีดีที ปีที่ 1 ฉบับที่ 2 กุมภาพันธ์ 2548, หน้า 92-93 

โดยรายได้จากการจำหน่ายเทปอัลบั้มชุด "เมตตาธรรม" จะนำไปสมทบกองทุนเพื่อเด็กไทย ให้แก่เด็กทั่วประเทศที่มีฐานะยากจน ซึ่งในอัลบั้มชุดดังกล่าวมีจำนวน 15 เพลง  ทั้งเพลงที่แต่งขึ้นใหม่โดยเฉพาะ และเพลงเก่าที่มีเนื้อหาสร้างสรรค์ จากผลงานของครูเพลงลูกทุ่ง ลูกกรุง และสตริง โดยนำมาทำดนตรีใหม่ให้เข้ากับระบบการบันทึกเสียงตามยุคสมัย

ผู้ขับร้องเพลง เมตตาธรรม

 ฮอตเปปเปอร์
 สุนทร สุจริตฉันท์
 วินัย พันธุรักษ์
 ดอน สอนระเบียบ
 สุเทพ วงศ์กำแหง
 สวลี ผกาพันธ์
 ทนงศักดิ์ ภักดีเทวา
 เพ็ญศรี พุ่มชูศรี
 ทิพย์วรรณ ปิ่นภิบาล
 นันทิดา แก้วบัวสาย
 พ.ญ.พันทิวา สินรัชตานันท์
 วงจันทร์ ไพโรจน์
 อนุธิดา กองราพงษ์
 สายัณห์ สัญญา
 ชินกร ไกรลาศ
 ไพรวัลย์ ลูกเพชร
 นคร ถนอมทรัพย์
 สรเพชร ภิญโญ
 น้องนุช ดวงชีวัน
 ว.วัชญาณ์
 นกแล
 จรัล มโนเพ็ชร
 ภูสมิง หน่อสวรรค์
 สาว สาว สาวสาว-สาว-สาว ร่วมร้องเพลง เมตตาธรรม  saosaosao.com
 วิภา จันทรกูล
 เอกลักษณ์ ยลระบิล

 เพลิน พรหมแดน
 รุ่งเพชร แหลมสิงห์
 อ้อยทิพย์ ปัญญาธรณ์
 เย็นจิตร พรเทวี
 ดุจเดือน ดารา
 จินตนา สุขสถิตย์
 ธานินทร์ อินทรเทพ
 ประเทือง บุญญประพันธ์
 แฮมเมอร์
 หวานเย็น
 นราธิป กาญจนวัฒน์
 สุทธิพงษ์ วัฒนจัง
 จุฑามาศ อิสสรานุกฤต
 พลาสติก
 ดนุพล แก้วกาญจน์
 อัญชลี จงคดีกิจ
 รุ่งฤดี แพ่งผ่องใส
 วิชัย ปุญญะยันต์
 ศรวณี โพธิเทศ
 สมบัติ ขจรไชยกุล
 เศรษฐา ศิระฉายา
 พร ไพรสณฑ์
 พจมาน พิมพ์จันทร์
 วิรัช ปัญทวังกูร ปกเทปชุด เมตตาธรรม โดย ชัวร์ออดิโอ, พ.ศ. 2528
# ภาวะต่อมไทรอยด์ทำงานมากเกิน
ภาวะต่อมไทรอยด์ทำงานมากเกิน  คือภาวะที่มีการผลิตฮอร์โมนไทรอยด์ออกมาจากต่อมไทรอยด์มากเกินปกติ ในขณะที่ไทรอยด์เป็นพิษ  คือภาวะที่มีฮอร์โมนไทรอยด์มากเกินจากสาเหตุใดๆ ก็ตาม รวมถึงจากภาวะต่อมไทรอยด์ทำงานมากเกินด้วย แต่บางครั้งสองคำนี้ก็ใช้แทนกันได้ ผู้ป่วยแต่ละรายอาจมีอาการแตกต่างกันไป ตั้งแต่อาการกระสับกระส่าย กล้ามเนื้ออ่อนแรง การนอนผิดปกติ หัวใจเต้นเร็ว ทนร้อนไม่ได้ อุจจาระร่วง ต่อมไทรอยด์โต มือสั่น และน้ำหนักลด ผู้ป่วยสูงอายุและผู้ป่วยที่ตั้งครรภ์อาจมีอาการน้อยกว่าคนทั่วไป ภาวะแทรกซ้อนที่พบได้น้อยแต่มีอาการรุนแรงคือภาวะวิกฤตจากพิษไทรอยด์ เกิดจากมีเหตุกระตุ้น (เช่น การติดเชื้อ) ทำให้ผู้ป่วยมีอาการทรุดลงอย่างรวดเร็ว เช่น สับสน อุณหภูมิกายสูง และอาจเสียชีวิตได้ ภาวะตรงข้ามกันเรียกว่าภาวะต่อมไทรอยด์ทำงานน้อยเกิน เกิดจากการที่ต่อมไทรอยด์ผลิตฮอร์โมนไทรอยด์ได้ไม่เพียงพอ

สาเหตุที่พบบ่อยที่สุดของภาวะนี้คือโรคเกรฟส์ โดยพบเป็นสาเหตุของภาวะต่อมไทรอยด์ทำงานมากเกินได้ถึง 50-80% ในสหรัฐ สาเหตุอื่นๆ ของภาวะนี้เช่น คอพอก เนื้องอกต่อมไทรอยด์ ต่อมไทรอยด์อักเสบ ได้รับไอโอดีนมากเกินไป และได้รับฮอร์โมนไทรอยด์สังเคราะห์มากเกินไป อีกสาเหตุที่พบได้น้อยกว่าคือเนื้องอกต่อมใต้สมอง การวินิจฉัยอาจเริ่มจากการสงสัยในผู้ป่วยที่มีอาการและอาการแสดงเข้าได้รับภาวะนี้ และยืนยันได้ด้วยการตรวจเลือด โดยทั่วไปแล้วผู้ป่วยจะมีระดับฮอร์โมน TSH ต่ำ ร่วมกับ T3 และ/หรือ T4 สูง การตรวจเพิ่มเติมเช่น การตรวจการดูดกลืนไอโอดีนกัมมันตรังสีที่ต่อมไทรอยด์ การทำไทรอยด์สแกน และการตรวจแอนติบอดีต่อ TSI อาจช่วยหาสาเหตุได้

การรักษามีหลายวิธีขึ้นกับสาเหตุและความรุนแรงของโรค ประกอบด้วยสามวิธีหลัก ได้แก่ การใช้สารไอโอดีนกัมมันตรังสี การใช้ยา และการผ่าตัด โดยการใช้สารไอโอดีนกัมมันตังรังสีทำได้โดยการให้ผู้ป่วยกินไอโอดีน-131 เข้าไป สารนี้จะถูกดูดซึมไปรวมอยู่ที่ต่อมไทรอยด์และค่อยๆ ทำลายต่อมไปช้าๆ โดยใช้เวลาเป็นสัปดาห์หรือเป็นเดือน ทำให้เกิดเป็นภาวะต่อมไทรอยด์ทำงานน้อย ซึ่งสามารถรักษาได้ด้วยการกินฮอร์โมนไทรอยด์สังเคราะห์ แพทย์อาจใช้ยาอื่นๆ เช่น ยาต้านเบต้า เพื่อควบคุมอาการ และใช้ยาต้านไทรอยด์ เช่น เมไทมาโซล เป็นการชั่วคราวระหว่างรอให้การรักษาด้วยวิธีอื่นๆ เกิดผล การผ่าตัดเอาต่อมไทรอยด์ออกก็เป็นอีกทางเลือกหนึ่งในการรักษา มักใช้ในกรณีที่ต่อมไทรอยด์มีขนาดโตมาก หรือมีโอกาสเป็นมะเร็ง ในสหรัฐพบผู้ป่วยภาวะต่อมไทรอยด์ทำงานมากเกินประมาณ 1.2% ของประชากร พบในผู้หญิงมากกว่าผู้ชาย 2-10 เท่า ผู้ป่วยมักเริ่มมีอาการที่อายุ 20-50 ปี โดยรวมแล้วโรคนี้มักพบในคนที่มีอายุมากกว่า 60 ปี
 อาการสำคัญ 
ไฮเปอร์ไทรอยด์มีอาการแสดงที่สำคัญดังต่อไปนี้:เกี่ยวกับอาการผิดปกติของต่อมไทรอยด์
 น้ำหนักลดลง แม้จะสามารถรับประทานอาหารได้อย่างเป็นปกติก็ตาม
 ใบหน้าบวม ตัวบวม
 มีอาการอ่อนแรง อ่อนเพลีย และหนาวง่าย
 ผิวแห้ง และผมร่วง

 การรักษา 
การรักษาอาการไฮเปอร์ไทรอยด์มีหลายวิธี โดยแพทย์จะพิจารณาจาก อายุ สภาพของผู้ป่วย ชนิดของคอพอกเป็นพิษและความรุนแรงของโรค ซึ่งรักษาได้โดยการทานยาที่มีฤทธิ์ในการระงับฮอร์โมน การผ่าตัดต่อมไทรอยด์ การกินสารไอโอดีนชนิดปล่อยสารกัมมันตภาพรังสีเพื่อทำลายต่อมไทรอยด์ ซึ่งเรียกกันในวงการว่าการดื่มน้ำแร่ โดยแพทย์จะเป็นผู้พิจารณาเลือกการรักษาในรูปแบบที่เหมาะสมกับผู้ป่วยแต่ละราย
# ตำบลส้าน
ส้าน เป็นตำบลหนึ่งในอำเภอเวียงสา จังหวัดน่าน ตั้งอยู่บนฝั่งซ้ายแม่น้ำน่านทางทิศใต้ของตัวอำเภอ

 ที่ตั้ง 
 ทิศเหนือ ติดต่อตำบลกลางเวียง อำเภอเวียงสา
 ทิศตะวันออก ติดต่อตำบลขึ่ง และตำบลน้ำมวบ อำเภอเวียงสา
 ทิศใต้ ติดต่อตำบลศีรษะเกษ อำเภอนาน้อย
 ทิศตะวันตก ติดต่อตำบลอ่ายนาไลย และตำบลแม่สาคร อำเภอเวียงสา

 การแบ่งเขตการปกครอง 
 การปกครองส่วนภูมิภาค 
แบ่งการปกครองออกเป็น 10 หมู่บ้าน ได้แก่
หมู่ 1 บ้านไผ่งาม
หมู่ 2 บ้านพระเนตร
หมู่ 3 บ้านส้าน
หมู่ 4 บ้านสาลีก
หมู่ 5 บ้านผาเวียง
หมู่ 6 บ้านคือเวียง
หมู่ 7 บ้านโปร่ง
หมู่ 8 บ้านใหม่
หมู่ 9 บ้านทรายทอง
หมู่ 10 บ้านส้านเหนือ

 การปกครองส่วนท้องถิ่น 
องค์การบริหารส่วนตำบลส้านมีพื้นที่ครอบคลุมตำบลส้านทั้งหมด